Giordano Bruno

Giordano BRUNO (prononco laŭ IFA , per esperantaj literoj , esperantigite Ĝordano Bruno) naskita en 1548 en Nola (Italio), ekzekutita kiel herezulo la 17-an de februaro 1600 en Romo, estis itala monaĥo kaj filozofo.

Bruno, baptita je la nomo Filippo, post studado en Napolo en 1565 aniĝis en la ordeno de la dominikanoj kaj alprenas la ordenan nomon Giordano.

Li interesiĝis pri la teorio de Koperniko pri la suncentreco de la universo kaj pluevoluigis ĝin. Interalie li asertis, ke steloj estas similaj al la Suno. Liaj opinioj estis kontraŭ la dogmoj de la kristanismo, kaj ĉar li ne emis al diplomateco, li renkontis multe da rezisto kaj malamikeco.

Je la 22-a de majo 1592 la inkvizicio arestis lin; post severa pridemandado li reprenis siajn teoriojn. Tamen oni en 1593 transportis lin al Romo kaj malliberigis lin en la papa Kastelo de la Anĝeloj. Sep jarojn li malliberis, dum oni preparis proceson kontraŭ li.

Je la 8-a de januaro 1600 li estis ekskomunikita kaj kondamnita al morto sur ŝtiparo, precipe ĉar li ne akceptis la personan kaj triunuan dion de katolikismo kaj la plenan homecon de Jesuo Kristo. Bruno komentis la verdikton per "kun pli da timo vi proklamas la verdikton, ol mi ĝin akceptas".

Bruno estis torturata kaj je la 17-a de februaro 1600 ŝtiparumita sur placo Campo dei Fiori. Liaj verkoj eniris la indekson de malpermesitaj libroj kaj tie restis ĝis 1965 (nuligo de la indekso).

400 jarojn post lia ekzekuto la katolika eklezio, pere de papo Johano Paŭlo la 2-a, oficiale esprimis "profundan doloron" kaj konfesis, ke ĝi eraris kondamnante Brunon al morto.

 Referencoj 

 Vidu ankaŭ 

 Fondaĵo Giordano Bruno

 Eksteraj ligiloj 

 GiordanoBruno.info
 Página de Filozofia Moderna
 Consciencia.org
 Intratext.com

Kategorio:Italaj filozofoj
Kategorio:Italaj astrologoj
Kategorio:Kondamnitoj al mortpuno
Kategorio:Italaj ekzekutitoj
Kategorio:Panteistoj
Kategorio:Kosmologoj
Kategorio:Atomistoj
Kategorio:Kristanaj mistikuloj
Kategorio:Okultaj verkistoj
Kategorio:Naturfilozofoj
Kategorio:Italaj dominikanoj
Kategorio:Eksaj dominikanoj
Kategorio:Kristanaj kabalistoj
Kategorio:Filozofoj de la 16-a jarcento
Kategorio:Italoj de la 16-a jarcento
Kategorio:Viktimoj de inkvizicio
Kategorio:Universitato de Helmstedt
Kategorio:Universitato de Napolo
Kategorio:Mortokondamnitoj pro herezo